ddrg/super_eurlex huggingface dataset:
(2)

Den 3. juni 2021 vedtog Rådet afgørelse (FUSP) 2021/904 (2) om ændring af fælles aktion 2008/124/FUSP og om forlængelse af mandatet for Den Europæiske Unions retsstatsmission i Kosovo (EULEX KOSOVO) indtil den 14. juni 2023. I nævnte afgørelse er det bl.a. fastsat, at EULEX KOSOVO skal overføre opgaven med at yde operationel støtte til den EU-støttede dialog til Den Europæiske Unions kontor i Kosovo senest den 31. december 2022.
(2)

Ved brev M/511 af 8. november 2012 anmodede Kommissionen Den Europæiske Standardiseringsorganisation (CEN), Den Europæiske Komité for Elektroteknisk Standardisering (Cenelec) og Det Europæiske Standardiseringsinstitut for Telekommunikation (ETSI) om at udarbejde den første fuldstændige liste over titlerne på de harmoniserede standarder og om at udarbejde, revidere og færdiggøre harmoniserede standarder for elektrisk materiel bestemt til anvendelse inden for visse spændingsgrænser til støtte for direktiv 2014/35/EU (»anmodningen«). De sikkerhedskrav, der er omhandlet i artikel 3 i direktiv 2014/35/EU og opført i bilag I til nævnte direktiv, er ikke blevet ændret, siden anmodningen blev fremsat til CEN, Cenelec og ETSI.
1)

I artikel 2 foretages følgende ændringer: a) Stk. 2, litra d), affattes således: »d) at lette FSI's reorganisering i Malis centrale del, hvis Den Udenrigs- og Sikkerhedspolitiske Komité afgør, at betingelserne er opfyldt, og lette FSI's organisering i det sydlige Mali med fokus på det nationale politi, og« b) Der indsættes et nyt stykke: »2a. EUCAP Sahel Mali støtter den strategiske kommunikationsindsats for at fremme Unionens værdier, fremme Unionens indsats og afsløre udenlandske styrkers krænkelser og overtrædelser af menneskerettighederne og den humanitære folkeret i Mali.«
(4)

Den 23. august 2019 fremsatte Nederlandene en formel indsigelse i henhold til artikel 10 i direktiv 2006/42/EF mod den harmoniserede standard EN 15194:2017 med påstand om, at den ikke opfylder de væsentlige sikkerheds- og sundhedskrav i punkt 1.5.5, 1.5.6 og 1.5.7 i bilag I til direktiv 2006/42/EF, som standarden påstår at dække. Nederlandene hævdede, at den harmoniserede standard EN 15194:2017 i punkt 4.2.3.1 og 4.2.3.2 kun indeholder oplysninger om tilgængeligheden af europæiske standarder EN 62133 og EN 50604-1 til afprøvning af batterier, men ikke i tilstrækkelig grad omhandler sikker integration af batterier i batteripakker og inkorporering af batteripakker i et slutprodukt. Nederlandene hævdede, at dette er utilstrækkeligt til at vurdere det samlede sikkerhedsniveau for slutproduktet, nemlig cykler med elektrisk hjælpemotor, som illustreret af de tilbagevendende hændelser med disse køretøjer udstyret med lithium-ion-celler og/eller batteripakker.
(1)

Som anført i forslaget til Europa-Parlamentets og Rådets forordning om oprettelse af et instrument for støtte til Ukraine for 2023 (makrofinansiel bistand +) (1) og i forslaget til Europa-Parlamentets og Rådets forordning om ændring af forordning (EU, Euratom) 2018/1046 for så vidt angår fastlæggelsen af en diversificeret finansieringsstrategi som generel lånemetode (2) kræver finansieringsbehovet for Unionens støtte til Ukraine mobilisering og udbetaling på en omkostningseffektiv og finansielt forsvarlig måde, der integrerer alle finansieringsbehov, herunder behovene for NextGenerationEU (»NGEU«). Finansieringen bør derfor organiseres ved hjælp af en fælles finansieringsmetode for at gøre det muligt at opfylde Unionens forskellige politiske behov samtidigt og sikre parallel finansiering af alle EU-programmer, der er afhængige af låntagning.
For så vidt angår artikel 7, stk. 1, litra d), i forordning (EU) 2022/850 (foretage tekniske ændringer af og tilføje nye funktioner, der udgives som nye softwareversioner, til e-CODEX-systemet for at imødekomme nye krav, såsom dem, der følger af gennemførelsesretsakterne omhandlet i artikel 6, stk. 2, eller når Den Rådgivende Gruppe for e-CODEX anmoder herom) skal nye softwareversioner have form af udgivelser. For at imødekomme nye forretningsmæssige og tekniske krav er eu-LISA ansvarligt for den løbende udvikling af de softwarekomponenter, som e-CODEX-systemet består af.

Efter at have taget Den Rådgivende Gruppe for e-CODEX' udtalelse i betragtning vedtager eu-LISA's bestyrelse eu-LISA's efterspørgselsstyringsproces og styringsprocessen for operationelle ændringer.
(4)

For at hindre unødvendige forstyrrelser i samhandelen i Unionen, for at undgå, at tredjelande indfører uberettigede handelshindringer, og for at forebygge, at infestering med Aethina tumida (lille stadebille) spredes til andre zoner i Unionen, bør det franske departement Réunion opføres på listen over medlemsstater eller zoner deri, der er omfattet af restriktioner på grund af forekomst af infestering med Aethina tumida (lille stadebille).
(3)

I henhold til artikel 23, stk. 8, i forordning (EU) nr. 1308/2013 og artikel 2, stk. 3, i Kommissionens delegerede forordning (EU) 2017/40 (3) skal medlemsstaterne udarbejde deres strategier for den seksårige periode den 1. august 2023-31. juli 2029 og meddele dem til Kommissionen senest den 30. april 2023. For at give medlemsstaterne mulighed for effektivt at planlægge gennemførelsen af ordningen i den periode, der er omfattet af deres strategier, bør de vejledende tildelinger af EU-støtte dække samme periode. Disse vejledende tildelinger foregriber ikke fremtidige afgørelser vedrørende Unionens flerårige finansielle ramme for perioden efter 2027.
(31)

I juni 2022 sendte Kommissionen en skrivelse til Camerouns myndigheder og understregede betydningen af at fremlægge de ønskede oplysninger og præciseringer for at sikre et effektivt samarbejde på området. Efter dette brev fremsendte myndighederne i Cameroun samme måned yderligere oplysninger og dokumenter, som Kommissionen havde anmodet om i den foregående korrespondance fra april 2021. Myndighederne fremlagde bl.a. lister over fartøjer, der er registreret under landets flag for hvert havdistrikt i Cameroun, en ajourført statusrapport, en kopi af den nationale handlingsplan mod IUU-fiskeri, et dokument med en liste over de sanktioner, der i 2017 er truffet over for tre fartøjer, der fører tredjelandes flag, og et udkast til dekret om oprettelse af et overvågningscenter. Kommissionen bemærkede imidlertid i en e-mail, der blev sendt i juli 2022, at ikke alle de ønskede oplysninger var blevet fremlagt, og at nogle af de fremsendte dokumenter var ufuldstændige og indeholdt klare uoverensstemmelser, såsom listerne over fartøjer registreret under Camerouns flag.
(31)

I betragtning af markedets struktur og fraværet af lovgivningsmæssige adgangsbarrierer eller forpligtelser til at overholde tekniske standarder af enhver art bemærker Kommissionen, at nye aktører også kan komme ind på markedet. Markedet omfatter virksomheder med en markedsandel på under 2 %, som er aktive på markedet, og som har været det i årevis, og som er i stand til at forblive på markedet og være konkurrencedygtige. Kommissionen bemærker, at tilstedeværelsen af et betydeligt antal operatører bekræfter, at der ikke er væsentlige hindringer for adgangen til markedet. Disse faktorer bekræfter, sammen med Poste Italianes lave markedsandel på markedet, at de kan lægge et betydeligt konkurrencepres på Poste Italiane, og at aktiviteten er direkte undergivet almindelige konkurrencevilkår.
(3)

Mandatet for Ernst & Young Wirtschaftsprüfungsgesellschaft m.b.H., den nuværende eksterne revisor for Oesterreichische Nationalbank, og mandatet for Deloitte Audit Wirtschaftsprüfungs GmbH, den nuværende stedfortrædende eksterne revisor, udløber begge efter revisionen for regnskabsåret 2022. Det er derfor nødvendigt at udnævne eksterne revisorer fra regnskabsåret 2023.
(6)

Artikel 3 i Rådets forordning (EU) 2022/2576 indeholder bestemmelser om gennemsigtighed med henblik på at sikre bedre koordinering og energisolidaritet mellem medlemsstaterne. Hvis Kommissionen mener, at planlagte gasindkøb kan have en negativ indvirkning på funktionen af fælles indkøb, det indre marked, forsyningssikkerheden eller energisolidariteten, kan den fremsætte henstillinger. Sådanne henstillinger vil blive rettet til de relevante naturgasselskaber eller selskaber, der forbruger gas, og som er etableret i Unionen, eller til medlemsstaternes myndigheder, der anmoder dem om at overveje passende foranstaltninger med henblik på at fremme koordineringen.
Artikel 1 affattes således:

»Artikel 1

Den Europæiske Unions særlige repræsentant

Mandatet for Eamon GILMORE som Den Europæiske Unions særlige repræsentant (EUSR) for menneskerettigheder forlænges indtil den 29. februar 2024. Rådet kan træffe afgørelse om, at mandatet for EUSR skal afsluttes tidligere på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
Artikel 1 affattes således:

»Artikel 1

Den Europæiske Unions særlige repræsentant

Mandatet for Terhi HAKALA som Den Europæiske Unions særlige repræsentant (EUSR) for Centralasien forlænges indtil den 28. februar 2025. Rådet kan beslutte, at EUSR's mandat skal afsluttes tidligere, på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
(6)

Artikel 36, stk. 3, bør ændres, så bilag III medtages på listen over tilfælde, hvor der kræves en årlig overvågningsaktivitet for at vurdere behovet for at opretholde en begrænsning. Desuden bør bilag IX, som vedrører Det Europæiske Kontor for Bekæmpelse af Svig (OLAF), ændres for at muliggøre de begrænsninger, der er nødvendige for at beskytte andres rettigheder og frihedsrettigheder i overensstemmelse med artikel 25, stk. 1, litra h), i forordning (EU) 2018/1725.
Artikel 1, stk. 3, affattes således:

»3. For at nå målet i stk. 2 finansierer bistandsforanstaltningen levering af dødbringende militært udstyr og dødbringende militære platforme til Ukraines væbnede styrker samt vedligeholdelse, reparation og istandsættelse af dødbringende militært udstyr og dødbringende militære platforme, der finansieres inden for rammerne af EPF, og af identisk udstyr, foretaget af militært personel på militære områder eller i blandede former for civil-militært samarbejde eller på fabrikker, efter anmodning fra Ukraine.«
(7)

Særlige foranstaltninger tillades normalt for en begrænset periode, således at det kan vurderes, om disse foranstaltninger er hensigtsmæssige og effektive. Særlige foranstaltninger giver medlemsstaterne tid til at indføre andre konventionelle foranstaltninger på nationalt plan for at overvåge flytning af materialer, momsbetaling og afgiftspligtige personers overholdelse af reglerne. Særlige foranstaltninger bør imødegå særlige problemer, indtil de udløber, således at det ikke er nødvendigt at forlænge tilladelsen. Tilladelse af særlige foranstaltninger, som gør det muligt at anvende ordningen for omvendt betalingspligt, tillades kun undtagelsesvist inden for særlige områder, hvor svig forekommer, og sådanne særlige foranstaltninger er en sidste udvej. Rumænien bør derfor, inden den særlige foranstaltning udløber næste gang, gennemføre andre konventionelle foranstaltninger til bekæmpelse og forebyggelse af momssvig på træmarkedet, således at der ikke længere behov for endnu en forlængelse af den særlige foranstaltning.
(3)

Det er nødvendigt at fastlægge specifikke UMF-regler for udviklingen af ind- og udrejsesystemet (EES), det europæiske system vedrørende rejseinformation og rejsetilladelse (ETIAS), den europæiske søgeportal (ESP), det fælles identitetsregister (CIR) og multiidentitetsdetektoren (MID) som defineret i forordning (EU) 2019/817 samt at indføre en særlig bestemmelse om mærkning af datafelter for de systemer, der er omfattet af interoperabilitet.
(3)

Det er nødvendigt at fastsætte specifikke UMF-regler for udviklingen af Eurodac, det europæiske informationssystem til udveksling af oplysninger fra strafferegistre vedrørende tredjelandsstatsborgere (ECRIS-TCN), den europæiske søgeportal (ESP), det fælles identitetsregister (CIR) og multiidentitetsdetektoren (MID) som fastsat i forordning (EU) 2019/818 samt at indføre en særlig bestemmelse om mærkning af datafelter for de systemer, der er omfattet af interoperabilitet.
(2)

De Forenede Nationers Generalforsamling tager i resolution ES-11/1, der blev vedtaget den 2. marts 2022, meget stærkt afstand fra Den Russiske Føderations aggression mod Ukraine, som er i strid med artikel 2, stk. 4, i De Forenede Nationers (FN's) pagt. FN's Generalforsamling noterer sig i resolution ES-11/4, der blev vedtaget den 12. oktober 2022, FN's generalsekretærs erklæring af 29. september 2022, hvori han minder om, at en stats annektering af en anden stats område som følge af trussel om eller anvendelse af magt er en krænkelse af principperne i pagten og folkeretten, og fordømmer Den Russiske Føderations afholdelse af ulovlige såkaldte folkeafstemninger i regioner inden for Ukraines internationalt anerkendte grænser og forsøget på ulovlig annektering af regionerne Donetsk, Kherson, Luhansk og Zaporizjzja i Ukraine efter afholdelsen af disse såkaldte folkeafstemninger. Den Internationale Domstol pålagde i sin bindende kendelse af 16. marts 2022 med angivelse af foreløbige foranstaltninger Den Russiske Føderation omgående at suspendere de militære operationer, som den har indledt på Ukraines område.
(1)

I henhold til artikel 10, stk. 1, i afgørelse 2010/452/FUSP er Den Udenrigs- og Sikkerhedspolitiske Komité (PSC) bemyndiget til i overensstemmelse med traktatens artikel 38, stk. 3, at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions observatørmission i Georgien (EUMM Georgia), herunder at træffe afgørelse om udnævnelse af en missionschef.
(4)

Den tyske regering har indstillet følgende repræsentanter for regionale myndigheder, der er valgt til en regional myndighed eller er politisk ansvarlige over for en valgt forsamling, som suppleanter til Regionsudvalget for den resterende del af mandatperioden, dvs. indtil den 25. januar 2025: Simone OLDENBURG, Ministerin für Bildung und Kindertagesförderung, politische Verantwortung gegenüber dem Landtag Mecklenburg-Vorpommern (minister for uddannelse og daginstitutioner, politisk ansvarlig over for landdagen i Mecklenburg-Vorpommern) og Astrid WALLMANN, Mitglied des Landtags, Hessischer Landtag (medlem af landdagen i Hessen) —
(2)

Forordning (EU) 2018/1861 udgør retsgrundlaget for Schengeninformationssystemet for så vidt angår forhold, der er omfattet af anvendelsesområdet for traktatens tredje del, afsnit V, kapitel 2, og forordning (EU) 2018/1862 udgør retsgrundlaget for Schengeninformationssystemet for så vidt angår forhold, der er omfattet af anvendelsesområdet for traktatens tredje del, afsnit V, kapitel 4 og 5. Det forhold, at retsgrundlaget for Schengeninformationssystemet består af særskilte retsakter, berører ikke princippet om, at Schengeninformationssystemet udgør ét enkelt informationssystem, der bør fungere som et sådant.
(2)

Den 16. december 2022 vedtog Rådet afgørelse (FUSP) 2022/2478 (2), som ændrede afgørelse 2014/512/FUSP og indførte yderligere restriktive foranstaltninger for at suspendere udsendelsesaktiviteter i Unionen eller rettet mod Unionen fra visse medieforetagender, der er omhandlet i punkt 2) i bilaget til afgørelse (FUSP) 2022/2478. I henhold til artikel 1, stk. 2, i afgørelse (FUSP) 2022/2478 finder sådanne foranstaltninger for så vidt angår et eller flere af disse medieforetagender anvendelse, under forudsætning af at Rådet træffer en yderligere afgørelse herom.
(14)

Nederlandene har foreslået følgende lokale præstationsmål for flyvesikkerhed vedrørende effektiviteten af forvaltningen af flyvesikkerheden fordelt på sikkerhedsforvaltningsmål og udtrykt som et gennemførelsesniveau: Nederlandene Mål for effektiviteten af flyvesikkerhedsforvaltningen udtrykt som et gennemførelsesniveau, der spænder fra Det Europæiske Luftfartssikkerhedsagentur (EASA's) niveau A til D Berørt luftfartstjenesteudøver Flyvesikkerhedsforvaltningsmål 2022 2023 2024 Unionsdækkende mål (2024) Flyvekontrol i Nederlandene (»LVNL«) Flyvesikkerhedspolitik og -mål C C C C Styring af flyvesikkerhedsrisici C D D D Sikring af flyvesikkerheden C C C C Flyvesikkerhedsfremmende foranstaltninger C C C C Flyvesikkerhedskultur C C C C
(36)

Det er tydeligt, at Tyskland overpræsterer med en betydelig margen sammenholdt med både den unionsdækkende DUC-tendens i tredje referenceperiode og den langsigtede unionsdækkende DUC-tendens. Derudover er Tysklands DUC i 2024 lavere end referenceværdien for 2014 henholdsvis 2019, hvoraf det fremgår, at der er opnået effektivitetsgevinster på området omkostningseffektivitet på mellemlang og lang sigt. Kommissionen finder derfor for Tysklands vedkommende, at forskellen mellem referenceværdien og gennemsnittet for sammenligningsgruppen, der er omhandlet i betragtning 35, ikke er til hinder for, at målene for omkostningseffektivitet kan være i overensstemmelse med de unionsdækkende præstationsmål for omkostningseffektivitet.
(40)

Kommissionen bemærker, at DUC-tendensen for tårn- og indflyvningskontroltjenester i tredje referenceperiode på + 2,7 % fortsat er højere end DUC-tendensen for enhedsomkostninger for overflyvningstjenester på – 0,5 % i tredje referenceperiode, og den er fortsat højere end den faktiske DUC-tendens for tårn- og indflyvningskontroltjenester på – 3,4 %, der er konstateret i anden referenceperiode. Kommissionen bemærker endvidere, at DUC for tårn- og indflyvningskontroltjenester for Genève lufthavn og Zürich lufthavn skønnes fortsat at ligge langt over den gennemsnitlige DUC for den relevante sammenligningsgruppe.
(36)

Det er tydeligt, at Frankrigs DUC-tendens i tredje referenceperiode overpræsterer sammenholdt med den tilsvarende unionsdækkende tendens, og at Frankrigs referenceværdi for 2019 ligger under gennemsnittet for sammenligningsgruppen. Desuden er Frankrigs DUC reduceret betydeligt i anden og tredje referenceperiode. Kommissionen finder derfor for Frankrigs vedkommende, at den lille afvigelse fra den langsigtede unionsdækkende DUC-tendens, der er nævnt i betragtning 34, ikke er til hinder for, at målene for omkostningseffektivitet kan være i overensstemmelse med de unionsdækkende præstationsmål for omkostningseffektivitet.
(3)

I et bilag findes der yderligere oplysninger om emnet, målene og baggrunden for det foreslåede europæiske borgerinitiativ. Initiativtagerne hævder, at der i de seneste år er blevet begået en tiltagende grad af vold mod migranter, og at internationale organisationer såsom De Forenede Nationers Højkommissariat for Flygtninge (UNHCR), Amnesty International og Human Rights Watch har rapporteret herom. Initiativtagerne opfordrer indtrængende Unionen til at gøre brug af sine beføjelser til at sætte en stopper for disse påståede overtrædelser af artikel 4 i EU's charter om grundlæggende rettigheder, navnlig »1) i forbindelse med indrejse i det fælles europæiske område ved at regulere grænsekontrollen og pålægge lande, der åbenlyst overtræder forbuddet mod brug af vold, tortur og umenneskelig og nedværdigende behandling, sanktioner 2) i tredjelande i forbindelse med foranstaltninger til eksternalisering af EU's grænser ved at pålægge medlemsstater, der indgår aftaler, som ikke indeholder bestemmelser om overvågning af overholdelsen af artikel 4, sanktioner, og 3) ved at fastsætte standarder for modtagelse for hele opholdsperioden i EU ved at pålægge lande, hvis myndigheder og/eller retshåndhævende myndigheder krænker migranters eller asylansøgeres rettigheder, sanktioner«.
Artikel 2

1. ØPA-Underudvalget om Landbrug og Udvikling af Landdistrikter er ansvarligt for at undersøge dokumenter for at udarbejde udtalelser, samt at udvikle og afgive udtalelser og fremsætte forslag vedrørende spørgsmål inden for landbrug, græsning og udvikling af landdistrikter. Underudvalget skal gøre det muligt for parterne at udveksle erfaringer, oplysninger og bedste praksis, samt rådgive hinanden om alle spørgsmål vedrørende de generelle og specifikke mål, der er defineret i artikel 2 i aftalens afsnit I, inden for underudvalgets anvendelsesområde, som beskrevet nedenfor.
1.

I denne forretningsorden forstås ved: a) "administrativt personale": i forbindelse med en ekspert, personer, der arbejder under dennes ledelse og tilsyn, dog ikke assistenter b) "rådgiver": en person, som af en part er udpeget til at rådgive eller bistå den pågældende part i forbindelse med panelproceduren, og som ikke er repræsentant for denne part c) "aftale": aftalen mellem Den Europæiske Union og Japan om et økonomisk partnerskab d) "assistent": en person, som efter mandat fra en ekspert foretager undersøgelser for eller bistår eksperten e) "adfærdskodeks": den adfærdskodeks for voldgiftsmænd, der er omhandlet i aftalens artikel 21.30 og vedtaget ved afgørelse nr. 1/2019 af 10. april 2019 truffet af det blandede udvalg under aftalen f) "udvalg": Udvalget for Handel og Bæredygtig Udvikling, der er nedsat i henhold til aftalens artikel 22.3 g) "dage": kalenderdage h) "ekspert": et medlem af et panel i) "panel": et ekspertpanel, der er nedsat i henhold til aftalens artikel 16.18, stk. 1 j) "procedurer": procedurer ved panelet k) "repræsentant": i forbindelse med en part, en embedsmand eller enhver anden person i et ministerium, en offentlig myndighed eller ethvert andet offentligt organ i en part samt andet personale, som parten har udpeget til sin repræsentant med henblik på panelprocedurerne. l) "anmodende part": den part, som anmoder om indkaldelse af et panel i henhold til aftalens artikel 16.18, stk. 1, og m) "svarende part": den part, som modtager en anmodning fra den anmodende part om indkaldelse af et panel i henhold til aftalens artikel 16.18, stk. 1.
(7)

Blandt de 11 personer, som Kommissionen har indstillet, er et tidligere medlem af Domstolen, et tidligere medlem af Revisionsretten, et tidligere nationalt medlem af Eurojust, seks højtstående anklagere og to medlemmer af de højeste nationale retter, hvoraf seks er mænd og fem er kvinder.
(2)

I henhold til artikel 48.1 i statutten for Det Europæiske System af Centralbanker og Den Europæiske Centralbank (herefter »ESCB-statutten« skal den nationale centralbank i en medlemsstat, hvis dispensation er blevet ophævet, indbetale sin kapitalandel i Den Europæiske Centralbank (ECB) i samme omfang som de nationale centralbanker i andre deltagende medlemsstater, der har euroen som valuta. De nationale centralbanker i de nuværende medlemsstater, der har euroen som valuta, har indbetalt deres kapitalandele fuldt ud (3). Vægten af Hrvatska narodna banka i ECB’s fordelingsnøgle er 0,6595 % i henhold til artikel 2 i Den Europæiske Centralbanks afgørelse (EU) 2020/137 (ECB/2020/3) (4). Hrvatska narodna banka har allerede indbetalt en del af sin andel af ECB's indskudte kapital i henhold til artikel 1 i Den Europæiske Centralbanks afgørelse (EU) 2020/136 (ECB/2020/2 (5)). Det udestående beløb udgør derfor 68 713 762,06 EUR, som er resultat af multiplikation af ECB’s kapital (10 825 007 069,61 EUR) med kapitalfordelingsnøglevægtene for Hrvatska narodna banka (0,6595 %), fratrukket for dennes vedkommende den andel af dens indskud, som allerede er indbetalt.